Lav et referat af nedenstående tekst:

Tekst:
Ordrerne vælter ind hos det aalborgensiske rumteknologifirma Space Inventor, efter at virksomheden i slutningen af april sendte verdens mindste geostationære kommunikationssatellit ud i 36.000 kilometers højde. Opsendelsen og udviklingen af satellitten har fået kunder fra hele verden til at kontakte Space Inventor med henblik på udviklingen af flere nye projekter og satellitter. Det betyder, at Space Inventor lige nu har en pipeline på en halv milliard kroner, og virksomheden har allerede passeret sidste års salg. -	Opsendelsen af den geostationære styrbare satellit var et enormt sats for os, fordi vi selv har smidt millioner af kroner i udviklingen af satellitten. Men det har været et strategisk valg. Vi ville ganske enkelt bevise, at det godt kan betale sig at tage skeen i egen hånd og selv være med til at skabe udviklingen af den danske rumfartsindustri, siger Karl Kaas, som er stifter af Space Inventor og administrerende direktør i virksomheden. Lander sjældne aftaler Han glæder sig over, at satsningen ser ud til at bære frugt. - Det har vist sig at være den rigtige beslutning. Vi har siden etableringen af Space Inventor aldrig oplevet så massivt et optage af nye ordrer, og jeg er, sagt på nordjysk, temmelig stolt af, at vi både skaber nye vidensarbejdspladser og masser af omsætning i de virksomheder, vi handler med, siger Karl Kaas. Space Inventor har blandt andet landet ordrer i USA, hvor der er underskrevet aftaler med det prestigefyldte amerikanske rumfartsagentur samt en amerikansk forsvarsleverandør. Det er usædvanligt, at disse ordrer er gået til ikke-amerikanske virksomheder. -	Det mest nærliggende er at sætte sig over i et hjørne og knibe sig selv i armen, for det vi oplever lige nu, føles næsten for godt til at være sandt. Men ikke desto mindre er vi lykkedes med stort set alt det, vi har valgt at sige ja til, og at dømme efter vores nuværende pipeline på en halv milliard kroner er det blot på med arbejdshandskerne og op på raketten. Det er lidt en drøm, der går i opfyldelse for os, siger Karl Kaas.

Referat:
Space Inventor har allerede passeret sidste års salg.